Obvestila vinogradnikom
	Podatki o publikaciji
	
	

	Izdaja:
	Inštitut za hmeljarstvo in pivovarstvo Slovenije, 
Cesta Žalskega tabora 2, 3310 Žalec
	[image: ]

	Urednica:
	Alenka Ferlež Rus
	

	E-pošta uredništva:
	alenka.ferlez-rus@ihps.si 
	

	Uredniški odbor:
	Alenka Ferlež Rus in Silvo Žveplan
	


ISSN 2536-2372 (za spletno izdajo) 	Letnik 30, št. 2		11. april 2024
Fenološki razvoj vinske trte 
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v povprečju na opazovane lokacije in sorte v fenološki fazi BBCH 11 – 12 (1 - 2 razprta lista). 
Črna pegavost vinske trte
V zadnjih letih v vinogradih opažamo vedno pogostejši pojav črne pegavosti vinske trte. Pogoj za okužbo s to glivico je vlažno, deževno vreme v času začetka rasti mladic. Glivica se pojavlja predvsem na občutljivih sorta kot so: Šipon, Rizvanec, Kerner ali Laški rizling. Za okužbe so najbolj občutljive 3 do 10 cm dolge mladice.
Škropljenje opravite samo v močneje okuženih vinogradih pred napovedanimi padavinami. Uporabite enega od kontaktnih fungicidov kot so: Folpan 80 WDG (1,9 kg/ha), Follow WG (1,9 kg/ha) ali Polyram DF (3 kg/ha). 
V vinogradih, ki so bili v preteklem letu močno okuženi z oidijem, namesto naštetih pripravkov v fenološki fazi od tretjega do šestega lista, uporabite v primeru sočasnega zatiranja črne pegavosti pripravek Universalis (2 L/ha).
Trsna kodravost ali akarinoza in erinoza 
V fenološki fazi D do E (BBCH 11-13) oziroma, ko so mladice dolge 2 do 5 cm uporabita za zatiranje akarinoze in erinoze pripravek Vertimec pro (1L/ha), ki vpliva tudi na zmanjševanje številčnosti populacije rdeče sadne pršice pršice (Panonycus ulmi) in gabrove pršice (Eotetranychus carpini). Za zmanjševanje populacije slednih dveh pršic lahko uporabite tudi pripravke Nissorun 10 WP.
OPOZORILO: Sredstvo Vertimec pro je nevarno za čebele. Pred škropljenjem pozorno preberite priložena navodila za uporabo! V primeru uporabe sredstev, ki so nevarna za čebele je pred škropljenjem potrebno po mulčiti oziroma pokositi podrast in škropljenje opraviti ponoči, ko so čebele v panjih. Upoštevati je potrebno tudi predpise s področja varstva voda.
Grozdni sukači
Glede na ekstremno visoke dnevne temperature zraka v prvi dekadi meseca aprila, lahko ob koncu tedna pričakujemo začetek leta metuljčkov križastega (Lobesia botrana) in pasastega (Eupoecilia ambiguella) grozdnega sukača. Zato izobesite feromonske vabe za spremljanje leta grozdnih sukačev. 
Tisti, ki ste se odločili za zatiranje grozdnih sukačev z metodo zbeganja oz. konfuzijo ob koncu tega tedna ali v začetku naslednjega tedna oz. ob ulovu prvih metuljčkov na feromonske vabe, izobesite dispenzorje ISONET L PLUS. 

